עמוס שוקן

עמוס שוקן (נולד ב-6 בדצמבר 1944) הוא איש עסקים ישראלי, העומד בראש קבוצת הארץ ומשמש כמוציא לאור של העיתון "הארץ". הוא בנו של העורך והמו"ל הקודם של העיתון, גרשום שוקן. עמוס שוקן נולד בשנת 1944, בן לשולמית פרסיץ ולגרשום שוקן ונכד לזלמן שוקן, מייסד הוצאת שוקן ולשושנה פרסיץ, חברת הכנסת הראשונה עד השלישית מטעם סיעת הציונים הכלליים. לעמוס שוקן אח ואחות: הלל שוקן, אדריכל, ורחלי אדלמן, מנהלת הוצאת שוקן. בילדותו ובצעירותו עבד בתפקידים שונים בעיתון, כולל כמחלק עיתונים. שירת בממר"ם. לאחר שחרורו מצה"ל, השתלב בעיתון כעוזר הנהלה. עם סיום לימודים לתואר ראשון בכלכלה וסטטיסטיקה באוניברסיטה העברית בירושלים, נסע לארצות הברית, שם סיים תואר שני במנהל עסקים באוניברסיטת הרווארד. בשנת 1972 מונה למנכ"ל "הוצאת עיתון הארץ בע"מ". ב-1983, חרף התנגדות אביו, הקים את העיתון "חדשות", שנסגר לאחר תשע שנות פעילות, משום שכשל כלכלית. מלבד "הוצאת עיתון הארץ בע"מ", בבעלותה של "קבוצת הארץ" שבניהולו, פועלת גם "רשת שוקן", שמוציאה לאור מקומונים רבים. עמוס שוקן הוא מהבולטים באספני האמנות בישראל. הוא נשוי לאירית ואב לשניים. הבכור שבהם, רוני שוקן, הוא עיתונאי ומשפטן. שוקן כמעט ואינו מפרסם מאמרים פרי עטו ב"הארץ". מאמריו המעטים חושפים עמדות התומכות בחירויות הפרט על חשבון המדינה, למשל במקרה של תמיכה בסרבנות של טייסים (תוך הבעת התנגדות לעמדה המערכתית שאותה הביע עיתונו); או במקרה של מעמדם האזרחי של ערביי ישראל. במהלך האינתיפאדה הראשונה, ב-21 באפריל 1989, הוצתה דלת דירתו של שוקן. אלמוני שהתקשר למערכות העיתונים לקח אחריות על המעשה בשם "הסיקריקים". במהלך האינתיפאדה השנייה הודיעה העיתונאית עירית לינור, כי היא מבטלת את המינוי על "הארץ" בשל דעותיו ה"אנטי-ציוניות", כלשונה. שוקן הגיב למכתבה וענה: מוזר לי שמישהו יכול לומר על "הארץ" שהוא עיתון אנטי-ציוני, כשבעיני הוא עיתון ציוני לעילא, וכזה היה תמיד... אני מבטיח לך שאעמוד על המשמר כדי ש"הארץ" ימשיך להיות העיתון הציוני כפי שהיה תמיד, בשנים טובות ורעות, ושלנגד עינינו יעמדו, כפי שעמדו תמיד, טובתה של מדינת ישראל וטובת האנשים שחיים בה, כמיטב הבנתנו ומצפוננו. אחד ממאמריו הידועים, בשם "האם ישראל רוצה שלום?" פורסם ב"הארץ" בנושא השתלבות במרחב ושלום בין העמים, בעקבות החלטת הכנסת לאשר את התיקונים לחוק האזרחות והכניסה לישראל, לפיהם לא יוכל אזרח ישראלי (כשהכוונה בעיקר לערביי ישראל), הנשוי לבן או בת זוג שנולדו בשטחים, לחיות עמם בישראל. במאמר טען שוקן כי "בתיקון לחוק יש איפוא אפליה קשה ופגיעה בזכויות האזרח של ערביי ישראל". בדצמבר 2017, בעקבות התקרית שבה הנערה הפלסטינית עהד תמימי תקפה חיילי צה"ל בכפר נבי סאלח, צייץ שוקן בטוויטר כי הנערה היא "גיבורה שאינה מוכנה להיכנע להשפלה של נוכחות צבא כיבוש". שוקן השווה בין אלמנטים מן השלטון הנאצי בגרמניה לבין המתרחש בישראל. בריאיון לאתר וואלה! NEWS בשלהי 2017 הסביר: "נאצים זה לא רק תאי גזים, אלא גזענות, הדרה של מיעוט; הרבה דברים שיש במדינת ישראל". מדיה וקבצים בנושא עמוס שוקן בוויקישיתוף עמוס שוקן, ברשת החברתית אקס (טוויטר) הבלוג של עמוס שוקן ב"קפה דה-מרקר" שלומי מינץ, "אנשים", נסיך הגאות והשפל, באתר nrg‏, 20 באפריל 2005 עמוס שוקן לגולשים: "הארץ הוא שמאל ולא שמאל קיצוני", באתר הארץ, 23 ביולי 2014 אלמוג בן-זכרי, "חזון קניבלי": עמוס שוקן נגד מפעל ההתנחלויות, באתר nrg‏, 19 ביוני 2015 דוד ורטהיים‏, "עשור מהיום, הארץ יתקיים - גם בפרינט וגם בדיגיטל", באתר וואלה, 10 בנובמבר 2015 "עמוס שוקן, האם אתה ציוני?". שאלות ותשובות עם מו"ל "הארץ", באתר הארץ, 15 בדצמבר 2016 יוני קמפינסקי, עמוס שוקן: נכשלנו בקידום 'שטחים תמורת שלום', באתר ערוץ 7, 16 ביוני 2019 לצפייה והאזנה: תיק תקשורת: עמוס שוקן בעין הסערה, בערוץ YouTube של הטלוויזיה החינוכית, 24 ביולי 2014 הארץ שלו, באתר העין השביעית, 17 במרץ 2016 קלמן ליבסקינד מראיין את עמוס שוקן, "כאן", 9 בפברואר 2017 יעקב אילון‏, עמוס שוקן: נאצים זה לא רק תאי גזים, באתר וואלה, 14 בדצמבר 2017 ליאור קודנר, עמוס שוקן: נתניהו כבר הצטלם ליד דגל פלסטין. גם יאיר לפיד יכול | האזינו, באתר הארץ, 14 באוגוסט 2018 יואב שורק ויאיר יעקב, עומק השיח # 11 - עמוס שוקן, בערוץ YouTube של בית אבי חי, 2018 ממאמריו: לקראת 60 השנים הבאות, באתר הארץ, 18 באפריל 2007 חיסולה ההכרחי של הדמוקרטיה, באתר הארץ, 25 בנובמבר 2011 עמוס שוקן בעצרת נגד חוק הלאום: כל אזרחי ישראל חייבים להצטרף למאבק נגד חיסול הדמוקרטיה, באתר הארץ, 11 באוגוסט 2018 שלומי מינץ, "אנשים", נסיך הגאות והשפל, באתר nrg‏, 20 באפריל 2005 איתן לוין, הוצתה דלת דירתו של עמוס שוקן, מעריב, 25 באפריל 1989 מרב יודילוביץ', עירית לינור: "הארץ" - לא ציוני, באתר ynet, 25 באפריל 2002 עמוס שוקן, האם ישראל רוצה שלום?, באתר הארץ, 5 במאי 2005 עמוס שוקן, ציוץ בטוויטר, ‏18 בדצמבר 2017 יעקב אילון‏, עמוס שוקן: נאצים זה לא רק תאי גזים, באתר וואלה, 14 בדצמבר 2017